הסייח השחור

הסייח השחור (באנגלית: Black Beauty) הוא רומן של הסופרת האנגלייה אנה סואל משנת 1877. הוא מספר את קורותיו של סוס שחור בגוף ראשון, העובר בין בעלים שונים ומספר את חוויותיו בכפר ובעיר. במקור נכתב הספר למבוגרים, אך עם הזמן הפך לקלאסיקת ילדים ונוער. עם השנים נמכרו יותר מ-50 מיליון עותקים של הספר, מה שהופך את הספר לאחד מרבי המכר הגדולים של כל הזמנים. 

הספר מבקש לטפח יחס של חמלה כלפי סוסים, ויוצא בביקורת נגד העבדה של סוסים מעבר עד אפיסת כוחות, הצלפות מרובות, השימוש בסכי עיניים ובעיקר נגד השימוש ברסנון (check-rein), סוג של רסן המגביל את תנועת הצוואר של הסוסים ומאלץ את הסוסים להישאר בתנוחה זקופה, שהשימוש בו היה פופולרי מאוד בתקופה הוויקטוריאנית. מספר שנים לאחר פרסום הספר קמה באנגליה "התנועה נגד השימוש ברסנון", ומספר ארגונים שונים להגנת בעלי חיים פעלו למניעת השימוש בו.

עיבודים
הספר עובד לקולנוע מספר רב של פעמים, החל מ-1917. בעקבות מעמדו כקלאסיקה לילדים ונוער, הופקו גם כמה סרטי הנפשה בעלי אותו שם, המבוססים על הספר. בשנת 1972 החלה הקרנה של סדרת טלוויזייה "הקסם השחור" שמבוססת על הספר. בשנת 1978 הופק סרט הנפשה לטלוויזיה על ידי אולפני האנה ברברה. בשנת 1987 הופק סרט הנפשה על ידי אולפני ההנפשה ברבנק, ובשנת 1995 הופק סרט הנפשה שהופץ ישירות לוידאו על ידי Jetlag Productions. בשנת 2020 עובד הספר לסרט שהוזרם לצפייה ישירה בדיסני+.

בשנת 2011 הסרט עובד להצגה שעלתה באנגליה.

תרגומים לעברית
הספר תורגם פעמים רבות לעברית, במספר שמות שונים.
שחור ונאוה, הוצאת אמנות, תרגם ראובן גרוסמן, ציר נחום גוטמן, 263 עמודים, 1944 ו-1966
היפהפה השחור, לדורי, 1966
הקסם השחור, תרגמה דניאלה שליט, הוצאת זמורה ביתן, 209 עמודים, 1979
הקסם השחור (מהדורה מקוצרת), תרגם נעם רחמילביץ', הוצאת עופרים, 173 עמודים, 2002
הסיח השחור, תרגם אלון אלטרס, הוצאת מודן, 270 עמודים, 2011

קישורים חיצוניים

 
 אריאל צבל, יופי שחור: ספרה של אנה סואל, חיי סוס המנוצל בידי בני-אדם בספר ילדים פופולרי באתר אנימלס

הערות שוליים

ספרים בריטיים
ספרי ילדים ונוער
סוסים בתרבות
ספרי 1877
זכויות בעלי חיים: ספרות
ספרי הוצאת לדורי
ספרי זמורה ביתן
ספרי הוצאת מודן
ספרי סדרת הרפתקה
ספרים על בעלי חיים